तामुलपुराव सार अन्थाय गावनायजों बिदा-फंबाय सानैनि जिउ खहा जानानै थांदों। बागसा जिल्लानि तामुलपुर महकुमानि सिङाव थानाय नाग्रिजुलि ओनसोलनि 2नं खातरबारि गामिनि खनेल बर’ (56) आरो सगदार बर’ (45) मुंनि सानै बिदा फंबाया बावैसो सम सिगां अखा हानानि गेजेरजों सार अन्थाय गावनायनि जाउनाव रुंसारि जानांबाय। न’खरनि सुबुंआ मोनथिहोनाय बादिब्ला बिदा फंबाय सानैबो माय हादोंमोन आरो जेब्ला अखा हायो बिसोर सेरनि‌ बैग्रि दंफां गुदियाव जिरायननानै दंमोन। बे समावनो‌ सार अन्थाय गावनायनि जाहोनाव सानैबो जिउ खोमानो गोनां जायो। जाथायनि खौरां मोननाय लोगो लोगो नो गामि नि सुबुंफोरा जाथाय जानाय जायगायाव थाङो. उनाव नाग्रिजुलि पुलिसनो खौरां हरनायाव थांनानै गोतै देहा खौ पस्त मर्तेम नि थाखाय मुशलपुर आव दैथायहरो।